****

LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 29.jūnijā **Nr.409**

(prot. Nr.26, 14.§)

**Par atbalstu Daugavpils pilsētas pašvaldības iestādes “Vienības nams” projektam**

**un apropriācijas palielināšanu**

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes 2018.gada 9.augusta noteikumu Nr.2 „Noteikumi par Daugavpils pilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 37.punktu, saskaņā ar Latgales kultūras programmas projekta finansēšanas līgumu Nr.LKP2021/38, ņemot vērā Daugavpils pilsētas domes Izglītības un kultūras jautājumu komitejas 2021.gada 17.jūnija sēdes atzinumu, Daugavpils pilsētas domes Finanšu komitejas 2021.gada 17.jūnija sēdes atzinumu, atklāti balsojot: PAR – 10 (A.Broks, J.Dukšinskis, A.Gržibovskis, L.Jankovska, I.Kokina, V.Kononovs, N.Kožanova, M.Lavrenovs, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

1. Atbalstīt Daugavpils pilsētas pašvaldības iestādes „Vienības nams” (reģ.Nr.90000077556, juridiskā adrese: Rīgas ielā 22A, Daugavpilī) Latvijas Valsts mežu un Valsts Kultūrkapitāla fonda atbalstīto Latgales kultūras programmas 2021 projektu  **“VISU VAR PASPĒT. Silva Linarte 21.gadsimta ainavā”** saskaņā ar 1.pielikumu.

2. Veikt apropriācijas palielināšanu Daugavpils pilsētas pašvaldības iestādes „Vienības nams” pamatbudžeta programmai “Eiropas Savienības un citu finanšu instrumetu finansētie projekti” saskaņā ar 2.pielikumu.

Pielikumā: 1. Projekta ”VISU VAR PASPĒT. Silva Linarte 21.gadsimta ainavā” apraksts.

2. DPPI “Vienības nams” pamatbudžeta programmas „Eiropas Savienības un citu

finanšu instrumentu finansētie projekti” ieņēmumu un izdevumu tāmes 2021.gadam

grozījumi.

Domes priekšsēdētājs *(personiskais paraksts)* I. Prelatovs

Pielikums Nr.1

Daugavpils pilsētas domes

2021.gada 29.jūnija

lēmumam Nr.409

**KKF LATGALES KULTŪRAS PROGRAMMA**

**Vienības nama projekta**

**„*VISU VAR PASPĒT.* Silva Linarte 21. gadsimta ainavā”**

**APRAKSTS**

|  |  |
| --- | --- |
| **Projekta pieteicējs:** | Vienības nams, Daugavpils pilsētas pašvaldības iestāde |
| **Projekta ilgums:** | 21.05.2021. – 01.12.2021. |
| **Projekta mērķis:** | Izdot Daiņa Īvāna grāmatu par mākslinieci Silvu Linarti „*VISU VAR PASPĒT.* Silva Linarte 21. gadsimta ainavā” |
| **Projekta izmaksas:** | Programmas piešķīrums **EUR 5 500.00** |
| **Projekta galvenās aktivitātes:** | *Silva Veronika Linarte – viena no izcilākajām 20. gadsimta otrās puses un 21. gadsimta sākuma Daugavpils un Latgales gleznotājām, Turklāt S. Linarte savulaik bija Daugavpils galvenā māksliniece, tieši viņa ir veidojusi Latviešu kultūras centra logo. Māksliniecei vienmēr bija radošs, varētu pat teikt latvisks daudzu pilsētā notiekošo plaša mēroga svētku redzējums (piem., starptautiskais folkloras festivāls, Latgales dziesmu svētki u.c.).*   1. Daiņa Īvāna uzrakstītā literārā teksta rediģēšana. 2. Teksta daļas tulkošana. 3. Grāmatas dizaina izstrāde. 4. Maketa sagatavošana. 5. Grāmatas druka. 6. Projekta rezultātu apkopošana un izplatīšana. |
| **Sasniedzamais rezultāts:** | Tiks izdota grāmata par ievērojamo Daugavpils mākslinieci Silvu Linarti. Tas būs nozīmīgs pienesums pilsētas kultūrtelpai, iemūžinot Daugavpilij, Latgalei, Latvijai nozīmīgu PERSONĪBU un LAIKU. |
| **Projekta īstenošanas vieta:** | Daugavpils Vienības nams |

Domes priekšsēdētājs *(personiskais paraksts)* I. Prelatovs